# Pong

| Pong |
| --- |
|  Pongin pystysuora kabinetti. |
| Kehittäjä | Atari, Inc. |
| Julkaisija | Atari Inc. |
| Suunnittelija | Allan Alcorn |
| Julkaistu | 1972 |
| Lajityyppi | urheilupeli, toimintapeli |
| Pelimuoto | jaetun näytön moninpeli (d) |
| Alusta | kolikkopeli |
| Lisää peliartikkeleitaVideopelien teemasivulla |
|
[ Muokkaa Wikidatassa ] [ ohje ]  |
| Infobox OK |

**Pong** on ensimmäisiä kaupallisia videopelejä. Pelin kehitti ja julkaisi Atari vuonna 1972. Se on videonäytöllä pelattava pöytätenniksen tapainen kaksinpeli, jossa ruudun vasemmassa ja oikeassa laidassa on suorakaiteen muotoiset mailat, joilla kimmotellaan neliön muotoista ”palloa”. Peli sai suuren suosion, ja Atari myi kaikkiaan 35 000 Pong-peliautomaattia. Peli oli ensimmäinen kaupallisesti menestynyt videopeli.
Alkuperäinen laite ei ollut kotikäyttöön tarkoitettu, vaan maksullinen kolikkopeliautomaatti.

Pongissa oli kaksi suorakaiteen muotoista mailaa, joilla palloteltiin neliön muotoista palloa.
Sears-Atari Tele-Games Pong-konsoli
Pongin menestyksen seurauksena markkinoille tuli seuraavina vuosina kymmenittäin jäljittelijöitä, osa luvattomia ja osa Atarilta lisensoituna, muun muassa Midway Gamesin *Winner*. Midwayn *Winner* kiersi tuolloin Suomessakin surmanajaja Onni Suurosen tivolissa. Magnavox-yhtiö alkoi haastaa yrityksiä oikeuteen, sillä Magnavox oikeastaan omisti patentin ”kotivideopeleihin”; yritys oli julkaissut pelikonsolinsa Odysseyn jo vuonna 1972. Atari yritti välttää oikeusjuttuja ja maksoikin Magnavoxille pientä lisenssimaksua. Pongin suosion innostama Atari ryhtyi kehittämään siitä kotiversiota. Pongin kotiversio (nimellä "Tele-Game") julkaistiin vuonna 1975, ja siitä tuli Searsin postimyyntiluettelon myydyin kohde. Pelin ohjaimena oli vasemmalle ja oikealle käännettävä *nuppi*, jolla mailaa liikuteltiin. Ohjaintyyppiä kutsuttiin myöhemmin mailojen (engl. *paddle*) mukaan paddle-ohjaimiksi.

Atari 2600 -pelikonsolin mukana tuli pari paddle-ohjaimia *Pongin* ja *Breakoutin* -tyylisiä pelejä varten.

Pelin suosion takia siitä julkaistiin lukuisia kopioyritelmiä. Seurauksena oli vuonna 1977 tapahtunut videopelialan romahdus, joka on kuitenkin tuntemattomampi kuin vuonna 1983 tapahtunut vastaava ilmiö. Tapahtumaa pidetään kuitenkin ensimmäisen ja toisen konsolisukupolven rajaviivana*lähde?*.

## Lähteet

* Crawford, Garry; Rutter, Jason: "Playing the Game: Performance in Digital Game Audiences". Teoksessa: Gray, Jonathan; Sandvoss, Cornel; Harrington, C. Lee: *Fandom: Identities and Communities in a Mediated World*, s. 271-281.  New York:  New York University Press, 2007.  ISBN 978-0-8147-3181-9  Teoksen verkkoversio. (englanniksi)
* Wolf, Mark J. P.: "Arcade Games of the 1970s". Teoksessa: Wolf, Mark J. P. (toim.): *The Video Game Explosion: A History from PONG to Playstation and Beyond*, s. 35-44.  Westport:  Greenwood Publishing, 2008.  ISBN 978-0-313-33868-7  Teoksen verkkoversio. (englanniksi)

### Viitteet

## Aiheesta muualla

* *Pong* Killer List of Videogamesissä (englanniksi)
* *Pong* Arcade History -sivustolla (englanniksi)
* PONG-Story (englanniksi)
* Atari Museum (englanniksi)
* *Pong* Internet Movie Databasessa (englanniksi)

Ensimmäisen sukupolven pelikonsolit
* APF TV Fun
* Color TV Game
* Coleco Telstar
* Magnavox Odyssey
* Magnavoxin / Philipsin Odyssey-tuotelinja
* Pong
* Video Pinball